open-index/open-wikipedia-markdown huggingface dataset:
উরিয়েল ফেইজ

**উরিয়েল ফেইজ**  () একজন ইসরায়েলি কম্পিউটার বিজ্ঞানী যিনি আদি শামিরের ডক্টরেট ছাত্র ছিলেন।

## জীবন
উরিয়েল ফেইজ বর্তমানে ইসরায়েলের রেহোভটের ওয়েইজম্যান ইনস্টিটিউট অফ সায়েন্সের কম্পিউটার সায়েন্স অ্যান্ড অ্যাপ্লাইড ম্যাথমেটিক্স বিভাগে অধ্যাপক পদে কর্মরত।

## কাজ
আমোস ফিয়াত ও আদি শামিরের সাথে ফেইজ-ফিয়াত-শামির শনাক্তকরণ প্রকল্পের সহ-উদ্ভাবকের জন্য তিনি বিখ্যাত।

## সম্মাননা ও পুরস্কার
তিনি ২০০১ সালে "পিসিপি উপপাদ্য এবং হার্ডনেস অব এপ্রোক্সিমেশন এর প্রয়োগের জন্য" গোডেল পুরস্কার জিতেছিলেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:তেখনিয়ন – ইসরায়েল ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ইসরায়েলি ক্রিপ্টোগ্রাফার
বিষয়শ্রেণী:২০শ শতাব্দীর ইসরায়েলি গণিতবিদ
বিষয়শ্রেণী:২১শ শতাব্দীর ইসরায়েলি গণিতবিদ
বিষয়শ্রেণী:ইসরায়েলি তাত্ত্বিক কম্পিউটার বিজ্ঞানী
বিষয়শ্রেণী:গোডেল পুরস্কার বিজয়ী
মাইকেল স্কার্স

**মাইকেল স্কার্স** একজন লেখক, গবেষক, কর্মী এবং সমকামী পুরুষদের স্বাস্থ্যের পক্ষে প্রচারক। তিনি সান ফ্রান্সিসকোতে থাকেন। তিনি *স্মিয়ারিং দ্য কুইয়ার: মেডিকেল বায়াস ইন দ্য হেলথ কেয়ার অফ গে মেন* এবং *মেল অন মেল রেপ: দ্য হিডেন টোল অফ স্টিগমা অ্যান্ড শেম*  বইদুটির লেখক।

তিনিই প্রথম পুরুষ যিনি ওহিও স্টেট ইউনিভার্সিটি থেকে নারী শিক্ষায় ডিগ্রি অর্জন করেছিলেন, সেখানে তাঁর সক্রিয়তার ফলে তিনি মৃত্যুর হুমকি এবং চলমান সমকামী বিরোধী হয়রানির সম্মুখীন হয়েছিলেন। এই ঘটনার পরিপ্রেক্ষিতে ক্যাম্পাসের একটি আবাসিক হলের একটি শাখা খালি করতে হয়েছিল। মার্ক কন্টের সাথে, তিনি ওহিও স্টেট ইউনিভার্সিটির হোমকামিং কোর্টের প্রথম প্রকাশ্য সমকামী সদস্য হিসেবে নির্বাচিত দুজন স্নাতক ছাত্রের একজন ছিলেন।

তিনি ওএসইউ থেকে বিজ্ঞান ও প্রযুক্তির তুলনামূলক অধ্যয়নে স্নাতকোত্তর ডিগ্রি অর্জন করেন, যা অন্যথায় বিজ্ঞান অধ্যয়ন নামে পরিচিত। বিজ্ঞান অধ্যয়নের ক্ষেত্রটি হল একটি আন্তঃবিষয়ক গবেষণা ক্ষেত্র। এটি একটি বিস্তৃত সামাজিক, ঐতিহাসিক এবং দার্শনিক প্রেক্ষাপটে বৈজ্ঞানিক দক্ষতা সংস্থাপন করার চেষ্টা করে। এটি বৈজ্ঞানিক শাখার ইতিহাস, বিজ্ঞান ও সমাজের মধ্যে আন্তঃসম্পর্ক এবং বৈজ্ঞানিক দাবির অন্তর্নিহিত গোপন উদ্দেশ্যগুলির সাথে সম্পর্কিত। এটি বিজ্ঞানের সমালোচনা করলেও, সেইসঙ্গে এটি বিজ্ঞান নীতি সংক্রান্ত বিষয়গুলিতে বৃহত্তর জনসাধারণের অংশগ্রহণের সম্ভাবনা তুলে ধরে।

স্কার্সকে ওএসইউ-এর ধর্ষণ শিক্ষা ও প্রতিরোধ কর্মসূচির সমন্বয়কারী হিসেবে নিয়োগ করা হয়েছিল, কর্মসূচিটি এখন যৌন সহিংসতা শিক্ষা নামে পরিচিত। ১৯৯৮ সালে, তিনি ক্যালিফোর্নিয়া বিশ্ববিদ্যালয়ের *লেসবিয়ান, গে, বাইসেক্সুয়াল অ্যাণ্ড ট্রান্সজেন্ডার রিসোর্স*-এর প্রথম সমন্বয়কারী ছিলেন।

১৯৯৯ সালে, তিনি  পজ পত্রিকার জন্য সমকামী পুরুষদের মধ্যে পায়ু যৌনতার ঘটনা নিয়ে একটি বিতর্কিত প্রবন্ধ লেখেন, যা লেখার ক্ষেত্রে শ্রেষ্ঠত্বের জন্য র‍্যাণ্ডি শিল্টস পুরস্কার জিতে নেয়। তিনি পজ-এর সাথে একজন কলাম লেখক এবং অবদানকারী সম্পাদক হিসেবে কাজ চালিয়ে যান।

## গ্রন্থপঞ্জি

* *মেল অন মেল রেপ: দ্য হিডেন টোল অফ স্টিগমা অ্যান্ড শেম*, পার্সিয়াস বুকস (১৯৯৭)।
* *স্মিয়ারিং দ্য কুইয়ার: মেডিকেল বায়াস ইন দ্য হেলথ কেয়ার অফ গে মেন*, হাওর্থ প্রেস (১৯৯৯)।

## তথ্যসূত্র

বিষয়শ্রেণী:মার্কিন সমকামী লেখক
বিষয়শ্রেণী:মার্কিন স্বাস্থ্যকর্মী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মার্কিন এলজিবিটিকিউ সাংবাদিক
ফিলিপ রোসেনাউ

**ফিলিপ রোসেনাউ** ( ; জন্ম ১৯৪৬), একজন ইসরায়েলি গণিতবিদ ও কবি। তিনি তেল আবিব বিশ্ববিদ্যালয়ের ফলিত গণিত বিভাগের একজন অধ্যাপক। তিনি জেমস এম. হাইম্যানের সাথে  কম্প্যাক্টন প্রবর্তন করেন।

## তথ্যসূত্র


বিষয়শ্রেণী:১৯৪৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তেল আবিব বিশ্ববিদ্যালয়ের শিক্ষক
বিষয়শ্রেণী:২১শ শতাব্দীর ইসরায়েলি গণিতবিদ
বিষয়শ্রেণী:২০শ শতাব্দীর ইসরায়েলি গণিতবিদ
দ্য জেরুসালেম পোস্ট

***দ্য জেরুসালেম পোস্ট*** () হলো জেরুসালেমে অবস্থিত একটি ইংরেজি ভাষার ইসরায়েলি ব্রডশিট সংবাদপত্র। এটি ১৯৩২ সালে ব্রিটিশ ম্যান্ডেট অব প্যালেস্টাইনের সময় গেরশন অ্যাগ্রন কর্তৃক ***দ্য প্যালেস্টাইন পোস্ট*** নামে প্রতিষ্ঠিত হয়েছিল। ১৯৫০ সালে এটির নাম পরিবর্তন করে *দ্য জেরুসালেম পোস্ট রাখা* হয়। ২০০৪ সালে, সংবাদপত্রটি মিরকাই টিকশোরেট কিনে নেয়, যা বিনিয়োগকারী এলি আজুরের নিয়ন্ত্রণে একটি বৈচিত্র্যময় ইসরায়েলি মিডিয়া ফার্ম (যিনি ২০১৪ সালে *মারিভ* সংবাদপত্রটিও অধিগ্রহণ করেছিলেন)। এটি বর্তমানে ইংরেজিতে প্রকাশিত হয়। যদিও, পূর্বে এটির একটি ফরাসি সংস্করণও ছিল।

এই পত্রিকাটি নিজেকে ইসরায়েলি রাজনীতির মধ্যম অবস্থানে বলে বর্ণনা করে, যদিও আন্তর্জাতিক মানদণ্ড অনুসারে, এই সংবাদপত্রকে মধ্য-ডানপন্থী বলে বিবেচনা করা হয়; এর সম্পাদকীয় অবস্থান হলো রাজনৈতিক দুর্নীতির কঠোর সমালোচনা, এবং ইসরায়েলে ধর্ম ও রাষ্ট্রের পৃথকীকরণকে সমর্থন করা। এটি বিশ্ব ইহুদি সম্প্রদায় এবং ইহুদি প্রবাসীদের জন্য শিক্ষামূলক কর্মসূচিতে ইসরায়েল রাষ্ট্রের বৃহত্তর বিনিয়োগেরও জোরালো সমর্থক।

ব্রডশিট সংবাদপত্রটি ইহুদি ধর্মীয় ছুটির দিন এবং স্বাধীনতা দিবস ব্যতীত প্রতিদিন রবিবার থেকে শুক্রবার প্রকাশিত হয়, শনিবার (ইহুদি বিশ্রামবার) কোনও সংস্করণ প্রকাশিত হয় না। নিয়মিত মতামত লেখকেরা ধর্ম, পররাষ্ট্রনীতি এবং অর্থনীতিসহ বিভিন্ন বিষয়ে লেখালেখি করেন।

## তথ্যসূত্র

## উৎস

* 
* 

## বহিঃসংযোগ

* 
*  
* ''Palestine Bulletin''—complete searchable contents 1925–1932
* ''Palestine Post''—complete searchable contents 1932–1950

বিষয়শ্রেণী:ইসরায়েলি মার্কা
বিষয়শ্রেণী:এশিয়ার ফরাসি ভাষার সংবাদপত্র
বিষয়শ্রেণী:এশিয়ার ইংরেজি ভাষার সংবাদপত্র
বিষয়শ্রেণী:উৎসবিহীন তথ্যসহ সকল নিবন্ধ
এডওয়ার্ড পোর্টার (শ্রমিক দলের রাজনীতিবিদ)

**এডওয়ার্ড পোর্টার** (২৮ জুলাই ১৮৮০ - ৩১ আগস্ট ১৯৬০)  ছিলেন একজন ব্রিটিশ লেবার পার্টির রাজনীতিবিদ এবং সমাজসেবক।

১৯৪৫ সালের সাধারণ নির্বাচনে পোর্টার ল্যাঙ্কাশায়ারের ওয়ারিংটন থেকে সংসদ সদস্য (এমপি) নির্বাচিত হন। ১৯২০-এর দশকে এই নির্বাচনী এলাকাটি লেবার এবং কনজারভেটিভদের মধ্যে হাতবদল হয়েছিল। তবে ১৯৩১ সাল থেকে এলাকাটি কনজারভেটিভ নোয়েল গোল্ডির দখলে ছিল। পোর্টার ৬৩% ভোট পেয়ে আসনটি জিতেছিলেন। তবে ১৯৫০ সালের সাধারণ নির্বাচন পর্যন্ত তিনি হাউস অফ কমন্সে বসেছিলেন, যেদিন তিনি আর দাঁড়াননি।

## তথ্যসূত্র

## বহিঃসংযোগ

* 

বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০
বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য
বিষয়শ্রেণী:জিএমবি (ট্রেড ইউনিয়ন) সমর্থিত সংসদ সদস্য
বিষয়শ্রেণী:১৯৬০-এ মৃত্যু
বিষয়শ্রেণী:১৮৮০-এ জন্ম
নোরি রিড

**নোরি রিড** একজন মার্কিন কৌতুকাভিনেত্রী এবং লেখিকা। ২০২১ সালে তার স্ট্যান্ড-আপ অভিনয়ের জন্য তাকে ভালচার ম্যাগাজিন "ইউ শুড অ্যান্ড উইল নো" তালিকায় অন্তর্ভুক্ত করে। তিনি ডিজনি চ্যানেলের *[[র‍্যাভেন্স হোম]]* ধারাবাহিকের একজন লেখিকা ছিলেন।

## প্রারম্ভিক ও কর্মজীবন
রিড বড় হয়েছেন কেন্টাকির ক্রিশ্চিয়ান কাউন্টিতে। তিনি একটি খামারে বড় হন, যেখানে তার পরিবার পেন্টেকোস্টাল চার্চে সক্রিয় ছিল। কৈশোর থেকেই তিনি জানতেন যে তিনি কুইয়ার, কিন্তু পারিবারিক ধর্মীয় বিশ্বাসের কারণে তা গোপন রেখেছিলেন। ছোটবেলা থেকেই তিনি টেলিভিশনে স্ট্যান্ড-আপ কৌতুক দেখতে ভালোবাসতেন, বিশেষ করে মিচেল হেডবার্গ ছিলেন তার প্রিয় ব্যক্তিত্ব।

তিনি ওহাইওতে কলেজে পড়াশোনা করেন এবং সেখানেই নিজেকে প্রকাশ করেন। ২০১৪ সালে তিনি ক্যালিফোর্নিয়া ইনস্টিটিউট অব ইন্টিগ্রাল স্টাডিজে পড়ার জন্য বে এরিয়ায় চলে যান, যদিও এক বছর পর তা ছেড়ে দেন।

রিড ২০১৭ সালে ওকল্যান্ডে স্ট্যান্ড-আপ কৌতুক পরিবেশনা শুরু করেন। সেখানে তিনি পিকক রেবেলিয়ন নামক সংগঠন কর্তৃক আয়োজিত রঙিন ত্বকের রূপান্তরিত নারীদের জন্য পরিচালিত একটি কর্মশালার মাধ্যমে কৌতুকে প্রশিক্ষণ নেন। তিনি শহরের বিভিন্ন জায়গায় খোলা মাইকে পারফর্ম করেন এবং পরে আইরিন টু ও অ্যাশ ফিশার দ্বারা নির্মিত এলজিবিটিকিউ ও নারীকেন্দ্রিক কমেডি শো *ম্যান হেটার্স* সহ-প্রযোজনা করেন। কর্মজীবনের শুরুতে তিনি অ্যামি পোহলারের জন্য আউটসাইড ল্যান্ডসে পারফর্ম করেন। ২০১৯ সালে রাইজ ম্যানেজমেন্টের সাথে চুক্তির পর তিনি কৌতুক জীবন এগিয়ে নিতে লস অ্যাঞ্জেলেসে চলে যান। ২০২১ সালে তিনি ভালচারের "ইউ শুড অ্যান্ড উইল নো" তালিকায় অন্তর্ভুক্ত হন।

রেভেনস হোম ছিল তার প্রথম টেলিভিশন লেখার কাজ, যেখানে তিনি দপ্তরভুক্ত লেখিকা ছিলেন। তিনি "দ্য ফিয়ার্স অ্যাওয়েকেন্স" পর্বটি লিখেছিলেন, যেখানে জুলিয়ানা জোয়েল অভিনয় করেছিলেন নিকি চরিত্রে, যিনি ডিজনি চ্যানেলের প্রথম রূপান্তরিত চরিত্র। এই কাজের জন্য তিনি ২০২৩ সালের চিলড্রেনস অ্যান্ড ফ্যামিলি এমি পুরস্কারে প্রিস্কুল বা শিশুদের জন্য সরাসরি সম্প্রচারিত অনুষ্ঠানে অসাধারণ লেখার বিভাগে মনোনয়ন পান।

২০২৩ সালে তিনি আউট ম্যাগাজিনের “সবচেয়ে যোগ্য ব্যাচেলোরেটদের” তালিকায় ছিলেন। ২০২৪ সালে তিনি হেইডেন জনসনের সঙ্গে *ট্রান্স-ইট গার্লস* নামক কমেডি শো সহ-উপস্থাপনা করেন।

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট
* 

বিষয়শ্রেণী:জীবিত ব্যক্তি
বিষয়শ্রেণী:মার্কিন জনসমক্ষে কৌতুক পরিবেশন শিল্পী
বিষয়শ্রেণী:এশীয় বংশোদ্ভূত এলজিবিটিকিউ মার্কিন ব্যক্তি
বিষয়শ্রেণী:এশীয় বংশোদ্ভূত মার্কিন লেখক
বিষয়শ্রেণী:মার্কিন কৌতুকাভিনেত্রী
বিষয়শ্রেণী:২১শ শতাব্দীর মার্কিন লেখিকা
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:মার্কিন এলজিবিটিকিউ কৌতুকাভিনয়শিল্পী
বিষয়শ্রেণী:মার্কিন ট্রান্সজেন্ডার নারী
ডেভিড হার্স্ট

**ডেভিড হার্স্ট** হলেন একজন প্রবীণ ব্রিটিশ সাংবাদিক। তিনি লন্ডন-ভিত্তিক স্বাধীন সংবাদমাধ্যম *[[মিডল ইস্ট আই]]* -এর সহ-প্রতিষ্ঠাতা এবং প্রধান সম্পাদক, যা ইংরেজি এবং ফরাসি উভয় ভাষায় মধ্যপ্রাচ্যের উপর প্রতিবেদন করে। তিনি সৌদি আরবের একজন সুপরিচিত ভাষ্যকার এবং বিশ্লেষক, তিনি প্রায়শই আঞ্চলিক বিষয় নিয়ে কথা বলেন। *মিডল ইস্ট আই* চালু করার আগে, হার্স্ট ''দ্য গার্ডিয়ানে'' একজন পররাষ্ট্র বিষয়ক কলামিস্ট হিসেবে কাজ করতেন এবং রাশিয়া, ইউরোপ এবং বেলফাস্টে একজন সংবাদদাতা হিসেবে কাজ করতেন। তিনি *দ্য স্কটসম্যান* সংবাদপত্র থেকে *গার্ডিয়ান*-এ যোগ দেন, যেখানে তিনি শিক্ষা বিষয়ক কভারেজ দিতেন।

## কর্মজীবন
একটি ২৯ বছরের কর্মজীবনে, তিনি ব্রাইটন বোমা হামলা, ১৯৮৪–১৯৮৫ ব্রিটেনের খনি শ্রমিক ধর্মঘট, এবং উত্তর আয়ারল্যান্ডে অ্যাংলো-আইরিশ চুক্তি-পরবর্তী উত্তপ্ত লয়াালিস্ট বিক্ষোভের মতো বড় ঘটনাগুলোতে প্রতিবেদন করেন। তাঁর কাজ তাঁকে স্লোভেনিয়া ও ক্রোয়েশিয়াতে যুগোস্লাভিয়ার পতন-সংঘটিত প্রাথমিক সংঘাতসমূহে, সোভিয়েত ইউনিয়নের পতন, চেচেন যুদ্ধ, এবং পরবর্তী অস্থির রাজনৈতিক পরিবর্তনসমূহেও নিয়ে যায়। তিনি বরিস য়েলৎসিন-এর ক্রমাবনতিশীল স্বাস্থ্য ও নেতৃত্ব, এবং ভ্লাদিমির পুতিন-এর উত্থানের পথ প্রশস্ত করে দেওয়া পরিস্থিতিসমূহও নথিবদ্ধ করেন।

*দ্য স্কটসম্যান*-এ শিক্ষা বিষয়ক সংবাদদাতা হিসেবে কর্মজীবন শুরু করে, তিনি পরে *দ্য গার্ডিয়ান*-এ স্থানান্তরিত হন। আয়ারল্যান্ড কাভার করার পর, ১৯৯২ সালে মস্কোতে স্থানান্তরের আগে তিনি ইউরোপীয় সংবাদদাতা হিসেবে দায়িত্ব পালন করেন। ১৯৯৪ সালের মধ্যে তিনি সেখানে ব্যুরো প্রধান হয়ে ওঠেন। ১৯৯৭ সালে রাশিয়া ত্যাগ করার সময়, তিনি বিদেশ ডেস্কে স্থানান্তরিত হন, এবং পরবর্তীতে ইউরোপীয় সম্পাদক এবং পরে সহযোগী বিদেশ সম্পাদকের পদে উন্নীত হন।

## তথ্যসূত্র

বিষয়শ্রেণী:গার্ডিয়ানের সাংবাদিক
বিষয়শ্রেণী:২১শ শতাব্দীর ব্রিটিশ সাংবাদিক
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ব্রিটিশ সাংবাদিক
বিষয়শ্রেণী:জীবিত ব্যক্তি
ভিতোর রেইস

**ভিতোর দে অলিভেইরা নুনেস দোস রেইস** (; জন্ম: ১২ জানুয়ারি ২০০৬; **ভিতোর রেইস** নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার সিটির হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।

২০২২ সালে, রেইস ব্রাজিল অনূর্ধ্ব-১৬ দলের হয়ে ব্রাজিলের বয়সভিত্তিক পর্যায়ে অভিষেক করেছেন।

## প্রারম্ভিক জীবন
ভিতোর দে অলিভেইরা নুনেস দোস রেইস ২০০৬ সালের ১২ই জানুয়ারি তারিখে ব্রাজিলের সাও পাওলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
রেইস ব্রাজিল অনূর্ধ্ব-১৬ এবং ব্রাজিল অনূর্ধ্ব-১৭ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০২২ সালের ৪ঠা সেপ্টেম্বর তারিখে তিনি ওয়েলস অনূর্ধ্ব-১৬ দলের বিরুদ্ধে ম্যাচে ব্রাজিল অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন।

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:২০০৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ব্রাজিলের আন্তর্জাতিক যুব ফুটবলার
বিষয়শ্রেণী:ব্রাজিলের অনূর্ধ্ব-১৭ আন্তর্জাতিক ফুটবলার
বিষয়শ্রেণী:ব্রাজিলীয় পুরুষ ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড়
বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড়
বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ
বিষয়শ্রেণী:ব্রাজিলীয় প্রবাসী পুরুষ ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:জিরোনা ফুটবল ক্লাবের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:২১শ শতাব্দীর ব্রাজিলীয় পুরুষ ক্রীড়াবিদ
নিকো ও'রাইলি

**নিকো ও'রাইলি** (; জন্ম: ২১ মার্চ ২০০৫) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার সিটির হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় রক্ষণভাগের খেলোয়াড় হিসেবে খেলেন।

২০১৯ সালে, ও'রাইলি ইংল্যান্ড অনূর্ধ্ব-১৫ দলের হয়ে ইংল্যান্ডের বয়সভিত্তিক পর্যায়ে অভিষেক করেছেন।

## প্রারম্ভিক জীবন
নিকো ও'রাইলি ২০০৫ সালের ২১শে মার্চ তারিখে ইংল্যান্ডের ম্যানচেস্টারে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ও'রাইলি ইংল্যান্ড অনূর্ধ্ব-১৫, ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮ এবং ইংল্যান্ড অনূর্ধ্ব-২০ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৯ সালের ১৫ই ডিসেম্বর তারিখে তিনি প্রজাতন্ত্রী আয়ারল্যান্ড অনূর্ধ্ব-১৫ দলের বিরুদ্ধে ম্যাচে ইংল্যান্ড অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:২০০৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ পুরুষ ফুটবলার
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ইংল্যান্ডের আন্তর্জাতিক যুব ফুটবলার
বিষয়শ্রেণী:ইংল্যান্ডের অনূর্ধ্ব-১৭ আন্তর্জাতিক ফুটবলার
বিষয়শ্রেণী:ইংল্যান্ডের অনূর্ধ্ব-২০ আন্তর্জাতিক ফুটবলার
বিষয়শ্রেণী:ম্যানচেস্টারের ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
রবার্ট গস

**রবার্ট ই. শোর-গস** একজন ধর্মতত্ত্ববিদ এবং লেখক। 

গস একটি ধর্মপ্রাণ রোমান ক্যাথলিক পরিবারে বেড়ে ওঠেন এবং ১৯৭৬ সালে জেসুইট হিসেবে নিযুক্ত হয়ে পুরোহিত হিসেবে ডাক পেয়েছিলেন। তিনি ১৯৭৮ সালে জেসুইটদের ছেড়ে চলে যান এবং তারপর হার্ভার্ড বিশ্ববিদ্যালয় থেকে তুলনামূলক ধর্মে ধর্মতত্ত্বের ডক্টরেট ডিগ্রি লাভ করবেন।

গস ওয়েবস্টার বিশ্ববিদ্যালয়ের ধর্মীয় অধ্যয়ন বিভাগে (১৯৯৪-২০০৪) শিক্ষকতা করেছিলেন এবং বিভাগের সভাপতি হিসেবেও দায়িত্ব পালন করেছিলেন। বিশ্ববিদ্যালয় কর্তৃক তার চাকরির মেয়াদ সীমিত করাটি বিতর্কিত হয়েছিল, কারণ গস অভিযোগ করেছিলেন যে যৌনতা সম্পর্কে তার স্পষ্টবাদী দৃষ্টিভঙ্গির কারণে এটি করা হয়েছিল।  পুরুষ সমকামী, স্ত্রী সমকামী, উভকামী এবং ট্রান্সজেন্ডার অধিকারের জন্য ছাত্র সংগঠন ওয়েবস্টার প্রাইড কোনো আনুষ্ঠানিক অবস্থান নেয়নি। ছাত্র সংবাদপত্রে ওয়েবস্টার প্রাইডের সভাপতিকে এই সিদ্ধান্তের বিরোধিতা না করার জন্য উদ্ধৃত করা হয়েছে "কারণ তিনি বিশ্বাস করেন না যে এই সিদ্ধান্তের সাথে সমকামীতা ভীতির কোনো সম্পর্ক রয়েছে।"

তিনি এসিটি ইউপি, কুইয়ার নেশন এবং সমকামী রোমান ক্যাথলিক গোষ্ঠী ডিগনিটি ইউএসএ-এর মতো সমকামী সংগঠনের সাথে জড়িত ছিলেন। গস আমেরিকান একাডেমি অফ রিলিজিয়নের গে মেনস ইস্যুস ইন রিলিজিয়ন গ্রুপের সহ-সভাপতি হিসেবে দায়িত্ব পালন করেছেন।  তিনি ধর্মের স্ত্রী সমকামী ও পুরুষ সমকামী অধ্যয়ন কেন্দ্রের জাতীয় উপদেষ্টা বোর্ড এবং প্যাসিফিক স্কুল অফ রিলিজিয়ন মন্ত্রণালয়ে দায়িত্ব পালন করেন।। ২০০৯ সালে তিনি দ্বিতীয়বার বিয়ে করেন।

## কাজ
তাঁর প্রকাশিত রচনাগুলোর মধ্যে রয়েছে:

* *যীশুর অভিনয়: একটি সমকামী এবং সমকামী ইশতেহার* ১৯৯৩, সান ফ্রান্সিসকো, সিএ: হার্পারকলিন্স
* *টেক ব্যাক দ্য ওয়ার্ড: আ কুইয়ার রিডিং অফ দ্য বাইবেল* ২০০০ (ওয়েস্ট, মোনার সাথে সহ-সম্পাদিত), ক্লিভল্যান্ড, ওহাইও: পিলগ্রিম প্রেস
* *কুইরিং ক্রাইস্ট: বিয়ন্ড জেসুস অ্যাক্টেড আপ* ২০০২, ক্লিভল্যান্ড, ওহাইও: পিলগ্রিম প্রেস
* *সমকামী ক্যাথলিক পুরোহিত এবং ধর্মযাজকদের যৌন অসদাচরণ: সদোমের নীরবতা ভাঙা* ২০০৫ (বোইসভার্ট, ডোনাল্ডের সাথে সহ-সম্পাদিত), নিউ ইয়র্ক, এনওয়াই: হাওর্থ প্রেস
* *দ্য কুইয়ার বাইবেল কমেন্টারি* ২০০৬ (বোহাচে, থমাসের সাথে সহ-সম্পাদিত; অতিথি, ডেরিন; পশ্চিম, মোনা), লন্ডন: এসসিএম-ক্যান্টারবেরি প্রেস
* *খ্রিস্টধর্মের বিভেদ: এলজিবিটিকিউআই খ্রিস্টানদের জন্য টেবিলে স্থান খুঁজে বের করা* ২০১৩ (বোহাচে, থমাসের সাথে সহ-সম্পাদিত; চেং, প্যাট্রিক এস.; ওয়েস্ট, মোনা), সান্তা বারবারা, সিএ: ABC-CLIO

শোর-গস বর্তমানে ক্লেয়ারমন্ট স্কুল অফ থিওলজির একজন সংযুক্ত ফ্যাকাল্টি সদস্য। 

## তথ্যসূত্র

## বহিঃসংযোগ

* এমসিসি ইন দ্য ভ্যালির ওয়েবপৃষ্ঠা থেকে রেভারেন্ড ডঃ গসের জীবনী  - যে গির্জায় তিনি পাদ্রী হিসেবে কাজ করেন

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:মার্কিন এলজিবিটিকিউ অধিকার কর্মী
বিষয়শ্রেণী:মার্কিন সমকামী লেখক
কলকাতা রেইনবো প্রাইড ফেস্টিভ্যাল

**কলকাতা রেইনবো প্রাইড ফেস্টিভ্যাল** হলো কলকাতা ভিত্তিক একটি উন্মুক্ত সমষ্টি যা এলজিবিটি অধিকারকে সমর্থন করে এমন ব্যক্তি, নেটওয়ার্ক এবং সংগঠনের সমন্বয়ে গঠিত। এই দলটি বার্ষিক কলকাতা রেইনবো প্রাইড ওয়াক আয়োজন করে, যা দক্ষিণ এশিয়ার মধ্যে এই ধরণের দীর্ঘতম অনুষ্ঠানে পরিণত হয়েছে।

## ইতিহাস
কলকাতা রেইনবো প্রাইড ওয়াক আয়োজনের উদ্যোগ নেওয়ার জন্য ২০১১ সালের ১ মে এই সংগঠনটি গঠিত হয়। যখন এটি যাত্রা শুরু করে তখন কলকাতা রেইনবো প্রাইড ওয়াকে ৫০০ জন লোকের সমাগম ঘটে এবং পরের বছর অর্থাৎ ২০১২ সালে এই সংখ্যা ১৫০০-তে পৌঁছায়। 

২০১২ সালে এটি লিঙ্গ ও যৌনতা অধিকার নিয়ে কাজ করা বেশ কয়েকটি এনজিওর চিত্রকর্ম, বিভিন্ন শিল্পীর ছবি ও পোস্টার, লিঙ্গ ও যৌনতার অধিকার নিয়ে কাজ করা লিফলেটের একটি প্রদর্শনীর আয়োজন করে। বেঙ্গল আর্ট গ্যালারী, আইসিসিআর, হো চি মিন সরণিতে অনুষ্ঠিত 'ব্রডেনিং দ্য ক্যানভাস - সেলিব্রেটিং ব্লেমিশেস' শীর্ষক ছয় দিনের এই প্রদর্শনীতে ভারত ও বিদেশের পনেরোজন শিল্পী এবং ভারতের বিভিন্ন স্থান থেকে এনজিওসমূহ অংশ নিয়েছিল।

## অনুষ্ঠানসমূহ
কলকাতা রেইনবো প্রাইড ওয়াক শিল্প প্রদর্শনী, চলচ্চিত্র প্রদর্শনী, প্যানেল আলোচনা, সাংস্কৃতিক অনুষ্ঠান এবং সাম্প্রদায়িক আড্ডার মতো বেশ কিছু অনুষ্ঠান পরিচালনা করে।

এটি বিভিন্ন সামাজিক বিষয়ের উপর প্যানেল আলোচনার আয়োজন করে, যা কেআরপিএফ আড্ডা নামে পরিচিত।

কলকাতা রেইনবো প্রাইড ওয়াক প্রতি বছর একটি গুরুত্বপূর্ণ সামাজিক বিষয়কে তাদের উদ্দেশ্য হিসেবে বেছে নেয়।
২০১৩ সালে এর অংশগ্রহণকারীরা সমাজে প্রচলিত সব ধরনের যৌন হিংসার বিরুদ্ধে সম্প্রচার করেন।

২০১৪ সালে এর অংশগ্রহণকারীরা লিঙ্গ পরিচয় প্রকাশের অধিকার এবং ব্যক্তিগত যৌন স্বাধীনতার পক্ষে সম্প্রচার করেন। ভারী বৃষ্টি থাকা সত্ত্বেও এতে এক হাজারেরও বেশি সমর্থক অংশগ্রহণ করেন।

## তথ্যসূত্র

## বহিঃসংযোগ
* 

বিষয়শ্রেণী:কলকাতার সংস্কৃতি
বিষয়শ্রেণী:২০১১-এ পশ্চিমবঙ্গে প্রতিষ্ঠিত
আল-ফাতিহা ফাউন্ডেশন

**আল-ফাতিহা ফাউন্ডেশন** ছিল একটি সংগঠন, যা নাগরিক, রাজনৈতিক ও আইনগত অধিকার রক্ষা ও উন্নয়নের লক্ষ্যে এলজিবিটিকিউ+ মুসলিমদের জন্য কাজ করত। এটি ১৯৯৭ সালে ফায়সাল আলম নামক একজন পাকিস্তানি মার্কিন এলজিবিটিকিউ+ অধিকারকর্মী দ্বারা প্রতিষ্ঠিত হয়। এটি যুক্তরাষ্ট্রে একটি অলাভজনক সংস্থা হিসেবে নিবন্ধিত ছিল, যা ২০১১ সাল পর্যন্ত সক্রিয় ছিল।

## ইতিহাস

ফায়সাল আলম ১৯৯৭ সালের নভেম্বর মাসে আল-ফাতিহা প্রতিষ্ঠা করেন। এটি শুরুতে একটি ইন্টারনেট তালিকাবিতরণ হিসেবে শুরু হয়, যেখানে ২৫টি দেশের প্রশ্নাতীত মুসলিমরা যুক্ত ছিলেন। পরবর্তীতে ১৯৯৮ সালের অক্টোবরের দিকে এর অনেকগুলো সরাসরি শাখা গঠিত হয়। যুক্তরাষ্ট্রে এর ১৪টি শাখা ছিল। এছাড়াও ইংল্যান্ড, কানাডা, স্পেন, তুরস্ক এবং দক্ষিণ আফ্রিকাতেও এর কার্যালয় ছিল।

"আল-ফাতিহা" শব্দটির অর্থ "উদ্ঘাটন" বা "শুরু"। এটি পবিত্র কোরআনের প্রথম সূরার নামও বটে। এই সূরার শুরুতেই আল্লাহকে দয়ালু ও করুণাময় হিসেবে বর্ণনা করা হয়েছে। সংগঠনের প্রতিষ্ঠাতা বিশ্বাস করেন, ইসলাম মূলত এই গুণগুলোর প্রতিফলন, বরং ঘৃণা বা সমকামভীতি নয়।

সংগঠনটি প্রতি বছর একটি আন্তর্জাতিক সদস্য সম্মেলনের আয়োজন করত। ১৯৯০-এর দশকের শেষে এবং ২০০০-এর দশকের শুরুতে এই সম্মেলনগুলো বোস্টন, নিউইয়র্ক, লন্ডন এবং সান ফ্রান্সিসকোতে অনুষ্ঠিত হয়। এসব সম্মেলনে ধর্ম ও যৌন পরিচয়কে একত্রে মেলানোর মতো গুরুত্বপূর্ণ বিষয় নিয়ে আলোচনা হতো। সর্বশেষ আল-ফাতিহা সম্মেলনটি ২০০৫ সালে আটলান্টায় অনুষ্ঠিত হয়।

### ২০০১ সালের মৃত্যুহুমকি
২০০১ সালে আন্তর্জাতিক ইসলামপন্থী সংগঠন আল-মুহাজিরুন একটি বৈশ্বিক খিলাফত প্রতিষ্ঠা করার জন্য একটি ফতোয়া জারি করে। সেই ফতোয়ায় আল-ফাতিহার সব সদস্যকে *[[ইসলামে ধর্মত্যাগ|ধর্মত্যাগী]]* ঘোষণা করা হয় এবং তাদের মৃত্যুদণ্ড দেওয়ার আহ্বান জানানো হয়। এই ধরনের হুমকি ও রক্ষণশীল সমাজে বসবাস করার কারণে অনেক সদস্য এখনো তাদের পরিচয় গোপন রাখেন।

### প্রতিদ্বন্দ্বিতাসমূহ
আল-ফাতিহা মুসলিম সমাজে সমকামী বিদ্বেষের বিরুদ্ধে কাজ করলেও, তারা আরেকটি বড় প্রতিদ্বন্দ্বিতার মোকাবিলা করে, তা হলো ইসলাম সম্পর্কে ভুল বোঝাবুঝি বা ইসলামবিদ্বেষী প্রতিক্রিয়া সৃষ্টি না করে নিজেদের অবস্থান তুলে ধরা।

প্রতিষ্ঠাতা ফায়সাল আলমের পদত্যাগের পর নতুন নেতৃত্ব সংগঠনটিকে কার্যকরভাবে এগিয়ে নিতে ব্যর্থ হয়। ২০১১ সালে এটি আনুষ্ঠানিকভাবে তাদের কার্যক্রম বন্ধ করে দেয়।

## তথ্যসূত্র

## বহিঃসংযোগ
আল-ফাতিহার পুরাতন ওয়েবসাইট (২০০৯ সালের পর থেকে বন্ধ)

ইমান – যুক্তরাজ্যের মুসলিম এলজিবিটি সমর্থকগোষ্ঠী 

বিষয়শ্রেণী:যুক্তরাষ্ট্র ভিত্তিক ইসলামি দাতব্য সংস্থা
বিষয়শ্রেণী:ইসলামের মধ্যে উদার ও প্রগতিশীল আন্দোলন
বিষয়শ্রেণী:১৯৯৭-এ মার্কিন যুক্তরাষ্ট্রে প্রতিষ্ঠিত
বিষয়শ্রেণী:এলজিবিটিকিউ মুসলিম সংগঠন
বিষয়শ্রেণী:মার্কিন যুক্তরাষ্ট্রে এলজিবিটিকিউ রাজনৈতিক ওকালতি গোষ্ঠী
এজি মোহাম্মদ খুরশীদ (লেফটেন্যান্ট)

**এজি মোহাম্মদ খুরশিদ** (জন্ম:১৯৩৯) একজন বাংলাদেশী লেফটেন্যান্ট। তিনি ২০২৩ সালে বাংলাদেশের সর্বোচ্চ বেসামরিক পুরস্কার স্বাধীনতা পুরস্কারে ভূষিত হন। বাংলাদেশের মুক্তিযুদ্ধে অবদানের জন্য প্রধানমন্ত্রী শেখ হাসিনা তাকে এই পুরস্কার প্রদান করেন।

## তথ্যসূত্র
গে ও লেসবিয়ান মেমরি ইন অ্যাকশন

**জিএএলএ – কুইয়ার আর্কাইভ** (পূর্বে **গে ও লেসবিয়ান মেমরি ইন অ্যাকশন** নামে পরিচিত) **,** যা এর সংক্ষিপ্ত রূপ, *গালা* দ্বারাও পরিচিত, হল একটি সংস্থা, যারা দক্ষিণ আফ্রিকার এলজিবিটিকিউএ+ ব্যক্তি এবং সংগঠনগুলির সামাজিক ও আইনি ইতিহাস নথিভুক্ত করে। এরা আফ্রিকায় সমকামী সম্পর্ক নিয়ে প্রচলিত  গতানুগতিক চিন্তাধারা এবং ভুল ধারণা সংশোধন করার চেষ্টা করছে।

## সংগঠন
১৯৯৭ সালে দক্ষিণ আফ্রিকার ইতিহাস সংরক্ষণাগারের একটি শাখা হিসেবে *গালা* গঠিত হয়েছিল। এটি নেদারল্যান্ডসের হোমোডক এবং মার্কিন যুক্তরাষ্ট্রের লেসবিয়ান হারস্টোরি আর্কাইভের নামে তৈরি হয়েছিল। সংগঠনটির নাম পূর্বে দ্য গে অ্যান্ড লেসবিয়ান আর্কাইভস অফ সাউথ আফ্রিকা নামে পরিচিত ছিল, যেখান থেকে এটি *গালা* নামটি পেয়েছে। ২০০৭ সালে, নামটি বর্তমান রূপে পরিবর্তিত করা হয়।

*গালা*-র আর্কাইভগুলি উইটওয়াটারস্র্যান্ড বিশ্ববিদ্যালয়ের উইলিয়াম কালেন লাইব্রেরির ঐতিহাসিক কাগজপত্র বিভাগে রয়েছে। এই আর্কাইভে দক্ষিণ আফ্রিকায় এলজিবিটিকিউএ+ জীবনের সামাজিক, রাজনৈতিক এবং সাংবিধানিক প্রেক্ষাপটগুলি রক্ষিত আছে। আর্কাইভে থাকা নথিগুলির মধ্যে রয়েছে আইনি নোট, দক্ষিণ আফ্রিকায় এলজিবিটি-র মৌখিক ইতিহাস, দক্ষিণ আফ্রিকার এলজিবিটি সংগঠনগুলির রেকর্ড, ব্যক্তিদের দ্বারা জমা দেওয়া ব্যক্তিগত নথি এবং ছবি।

## প্রকল্প
*গালা* দক্ষিণ আফ্রিকায় এমন কিছু শিক্ষামূলক কর্মসূচি ও প্রশিক্ষণের আয়োজন করে এবং অংশগ্রহণ করে, যেখানে সমতাকে উৎসাহিত করা হয়। ১৯৯০-এর দশকের শেষের দিকে, এটি তার সংরক্ষণাগারে লেসবিয়ানদের গল্পগুলিকে উন্নত করার জন্য একটি মৌখিক ইতিহাস প্রকল্প তৈরি করেছিল। দক্ষিণ ও পূর্ব আফ্রিকান দেশগুলিকে অন্তর্ভুক্ত করার জন্য ২০০৩ সালে আফ্রিকান নারীদের মৌখিক ইতিহাস নামে আরেকটি প্রকল্প শুরু করা হয়েছিল। ২০১৫ সালের মে মাসে, এটি কর্মক্ষেত্রে সমতা প্রচার এবং কর্মক্ষেত্রে সমকামিতা সম্পর্কে সচেতনতা বৃদ্ধির জন্য একটি কর্মশালার সমন্বয় করে।

এলজিবিটি ব্যক্তিদের দ্বারা লেখা এবং তাদের সম্পর্কে লেখা নিয়ে *গালা*  "মাথোকো'জ বুক" মুদ্রণের অধীনে একটি বই প্রকাশ করেছে। ২০১১ সালে প্রতিষ্ঠিত, এই প্রকাশনাটি বেশ কয়েকটি বই প্রকাশ করেছে, যার মধ্যে রয়েছে *"কুইয়ার আফ্রিকা: নিউ অ্যাণ্ড কালেক্টেড ফিকশন"* যা একটি এলজিবিটি সংকলনের জন্য ২০১৪ সালে ল্যাম্বডা সাহিত্য পুরস্কার জিতেছে।

মাথোকো'জ বুকস-এর নামকরণ করা হয়েছে একজন দক্ষিণ আফ্রিকান মহিলার নামে, যিনি ১৯৮০ এবং ১৯৯০-এর দশকে কোয়াথেমায় একটি অবৈধ সরাইখানা চালাতেন। দক্ষিণ আফ্রিকার কর্মী সাইমন এনকোলি, বেভারলি ডিটসি এবং লিন্ডা এনকোবো দ্বারা প্রতিষ্ঠিত একটি এলজিবিটি অ্যাক্টিভিজম সংগঠন, গে ও লেসবিয়ান অর্গানাইজেশন অফ উইটওয়াটারস্র্যান্ড-এর সদর দপ্তর হিসেবে এই সরাইখানাটি উল্লেখযোগ্য হয়ে উঠেছিল।

## তথ্যসূত্র

## বহিঃসংযোগ

* 

বিষয়শ্রেণী:দেশ অনুযায়ী এলজিবিটিকিউ সংস্কৃতি
বিষয়শ্রেণী:বিষয় অনুযায়ী দক্ষিণ আফ্রিকা ভিত্তিক সংগঠন
বিষয়শ্রেণী:পরপীড়ন
বিষয়শ্রেণী:যৌন অভিমুখীতা ও মনোবিজ্ঞান
অ্যাকসেপ্ট (সংগঠন)

**অ্যাকসেপ্ট** হলো একটি বেসরকারি সংস্থা যা রোমানিয়ার সমকামী, সমকামী নারী, উভকামী এবং ট্রান্সজেন্ডার ( এলজিবিটিকিউ ) ব্যক্তিদের অধিকারের পক্ষে কাজ করে। এটি বুখারেস্টে অবস্থিত এবং আইএলজিএ-ইউরোপে রোমানিয়ার প্রতিনিধি হিসেবেও কাজ করে। সংস্থাটি এইচআইভি-এইডস আক্রান্ত ব্যক্তিদের পক্ষে ওকালতি করে এবং নিরাপদ যৌনতাকে উৎসাহিত করতে বিভিন্ন কর্মসূচি পরিচালনা করে।

অ্যাকসেপ্ট ১৯৯৬ সালে প্রতিষ্ঠিত হয়। সেই সময়ে রোমানিয়ান আইনের ২০০ নম্বর ধারা কার্যকর ছিল, যা সমকামী সম্পর্ককে অপরাধ হিসেবে গণ্য করত এবং মানবাধিকার লঙ্ঘনে ভূমিকা রেখেছিল, যার মধ্যে এলজিবিটি ব্যক্তিদের বিরুদ্ধে পুলিশি নির্যাতনও অন্তর্ভুক্ত ছিল। অ্যাকসেপ্টের প্রাথমিক লক্ষ্য ছিল এই আইনের বিরুদ্ধে তদবির ও প্রচারণা চালানো। ২০০১ সালে ২০০ নম্বর ধারা বাতিলের ক্ষেত্রে এক্সেপ্ট একটি গুরুত্বপূর্ণ ভূমিকা পালন করে। ইউরোপীয় প্রতিষ্ঠানগুলোর কাছে এলজিবিটি সমতার জন্য সংগঠনটির অবদান স্বীকৃত হয়, কারণ এটি ইউরোপীয় কমিশনের ১৯৯৯ সালের ইগালিতে পুরস্কারে ভূষিত হয় এবং একই বছর ইউরোপীয় পার্লামেন্টের শাখারভ পুরস্কারের জন্য মনোনীত হয়। 

২০০৪ সাল থেকে, অ্যাকসেপ্ট গেফেস্ট (যা বর্তমানে বুখারেস্ট প্রাইড নামে পরিচিত) এর আয়োজক, যা একটি বার্ষিক রোমানিয়ান গে প্রাইড ফেস্টিভ্যাল (সমাপনী দিনে একটি প্রাইড মার্চসহ)। প্রথম প্রাইড মার্চ ২০০৫ সালে অনুষ্ঠিত হয়।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (April 2024)">তথ্যসূত্র প্রয়োজন</span>]]* &#x5D;

২০০৫–২০০৬ সালে, অ্যাকসেপ্ট দুটি সাময়িকী প্রকাশ করে: *ইনক্লুসিভ*, একটি দ্বিমাসিক এলজিবিটি ম্যাগাজিন, এবং *ইএনওএলএ*, লেসবিয়ান ও উভকামী নারীদের জন্য একটি ম্যাগাজিন। উভয় সাময়িকীই রোমানিয়া জুড়ে বিতরণ করা হয়েছিল (*ইনক্লুসিভ* বিনামূল্যে ছিল)।

২৪ মার্চ ২০০৮ সাল থেকে, সংস্থাটি "ইনফো অ্যাকসেপ্ট" নামে একটি হটলাইন পরিচালনা করছে, যা এলজিবিটি সহায়তার জন্য নিবেদিত। এটি মূলত বেরিয়ে আসা, বৈষম্য কাটিয়ে ওঠা, এবং যৌন অভিমুখীতা সংক্রান্ত প্রশ্নের সহায়তা প্রদান করে। 

## আরও দেখুন
* রোমানিয়ায় এলজিবিটি অধিকার
* রোমানিয়ায় সমকামী বিবাহ
* এলজিবিটি অধিকার সংগঠনের তালিকা

## টীকা

## বহিঃসংযোগ

* 
* গে‌ ফেস্ট ওয়েবসাইট

বিষয়শ্রেণী:রোমানিয়ার এলজিবিটিকিউ রাজনৈতিক ওকালতি গ্রুপ
বিষয়শ্রেণী:রোমানিয়া ভিত্তিক এলজিবিটিকিউ সংগঠন
বিষয়শ্রেণী:রোমানিয়ার রাজনৈতিক ওকালতি গোষ্ঠী
ব্লো বাডিজ

**ব্লো বাডিজ** (১৯৮৮–২০২০) ছিল ক্যালিফোর্নিয়ার সান ফ্রান্সিসকোয় অবস্থিত সবচেয়ে বড় সমকামী সেক্স ক্লাব।

## ইতিহাস
এই ক্লাবটি ১৯৮৮ সালে ক্যালিফোর্নিয়ার সান ফ্রান্সিস্কোর ৯৩৩ হ্যারিসন স্ট্রিটে চালু করা হয়। ৬,০০০ বর্গফুট আয়তনের এই ক্লাবে ছিল গ্লোরি হোল, খেলাঘর, অন্ধকার কক্ষ এবং উত্তপ্ত পেছনের আঙিনা। ১৯৯৩ সালে বর্তমান মালিক এই ভবনটি ৫ লাখ মার্কিন ডলারে কিনে নেন।

২০১৯ সালে ভবনটি বিক্রির জন্য তালিকাভুক্ত হয় এবং মূল্য ধরা হয়েছিল ৩.২৫ মিলিয়ন মার্কিন ডলার। এতে ক্লাবটির ভবিষ্যৎ হুমকির মুখে পড়ে। ভবনটি ১৯৫৩ সালে নির্মিত হয়েছিল। এর জোনিং ছিল সার্ভিস/আর্টস/লাইট ইন্ডাস্ট্রিয়াল, যেখানে ৩০ ফুট উচ্চতা সীমা রয়েছে। ফলে এখানে আবাসিক ভবন বা হোটেল নির্মাণ করা যাবে না, তবে সাশ্রয়ী মূল্যের আবাসন নির্মাণ সম্ভব হতে পারে।

২০২০ সালের ১৯ জুলাই ব্লো বাডিজের ওয়েবসাইটে নিচের বার্তাটি পোস্ট করা হয়:
"দুঃখজনকভাবে, মহামারির পর ব্লো বাডিজ আর পুনরায় খোলা হবে না। আমরা অনেকভাবে ফিরে আসার চেষ্টা করেছি, কিন্তু সফল হইনি। লেদার অ্যান্ড এলজিবিটিকিউ কালচারাল ডিস্ট্রিক্ট ও আমাদের জমির মালিক সহযোগিতা করতে চেয়েছিলেন, এজন্য আমরা কৃতজ্ঞ। ক্লাবটি ৮ আগস্ট ১৯৮৮ থেকে ১৫ মার্চ ২০২০ পর্যন্ত দীর্ঘ পথ পাড়ি দিয়েছে। এই অধ্যায়টি শেষ দেখে আমরা দুঃখ প্রকাশ করছি। দীর্ঘদিন ধরে আমাদের সদস্যদের যারা সমর্থন করেছেন তাদের সবাইকে ধন্যবাদ। এই ক্লাবটি এক ভাইরাসের প্রতিক্রিয়ায় তৈরি হয়েছিল, আর আরেক ভাইরাস এসে এর অবসান ঘটাল।"

## তথ্যসূত্র

## বহিঃসংযোগ
দাপ্তরিক ওয়েবসাইট

বিষয়শ্রেণী:১৮৮৮-এ ক্যালিফোর্নিয়ায় প্রতিষ্ঠিত
বিষয়শ্রেণী:এলজিবিটিকিউ যৌন ক্লাব
আমেরিকান ইনস্টিটিউট অব বাইসেক্সুয়ালিটি

**আমেরিকান ইনস্টিটিউট অফ বাইসেক্সুয়ালিটি** (**এআইবি**) হল একটি দাতব্য প্রতিষ্ঠান যেটি ১৯৯৮ সালের ২৩শে জুলাই প্রতিষ্ঠিত হয়েছিল, এর প্রতিষ্ঠাতা ছিলেন যৌন গবেষক, মনোরোগ বিশেষজ্ঞ এবং উভকামী অধিকার কর্মী ফ্রিটজ ক্লেইন। এটি প্রতিষ্ঠার উদ্দেশ্য ছিল উভকামিতা সম্পর্কে গবেষণা এবং শিক্ষার প্রচার।

এআইবি একটি ত্রৈমাসিক শিক্ষা সংক্রান্ত জার্নাল প্রকাশ করে, যার নাম *জার্নাল অফ বাইসেক্সুয়ালিটি*, এই সাময়িকীটি উভকামিতা সম্পর্কিত বিষয়গুলির ওপর আলোকপাত করে। এছাড়াও, এটি bi.org নামক একটি ওয়েবসাইট পরিচালনা করে, যেটি সাধারণ জনগণের জন্য একটি শিক্ষা এবং প্রচারমূলক সাইট। এখানে (দ্বি) যৌনতা সম্পর্কে অনুধাবনযোগ্য, বিজ্ঞান-ভিত্তিক তথ্য সরবরাহ করা হয় এবং বিখ্যাত ও সাধারণ উভয় ধরণের দ্বি-যৌনতা সম্পন্ন মানুষের জীবন তুলে ধ'রে দ্বি-দৃশ্যমানতা তৈরি করতে সহায়তা করে।

এআইবি একটি বিভাগ পরিচালনা করে যেটি বিআই ফাউন্ডেশন নামে পরিচিত। এটি বিশ্বজুড়ে প্রচার, সম্প্রদায় গঠন এবং শিক্ষা পরিচালনা করে। প্রতিষ্ঠানটি ডেলাওয়্যারের একটি অলাভজনক কর্পোরেশন। এটি যুক্তরাষ্ট্রের অভ্যন্তরীণ রাজস্ব আইনের ৫০১(গ)(৩) ধারা অনুযায়ী একটি বেসরকারি ফাউণ্ডেশন হিসেবে করের উদ্দেশ্যে স্বীকৃত।

এআইবি উভকামিতা সম্পর্কিত গবেষণা এবং প্রোগ্রামিংয়ের জন্য অনুদান প্রদান করে।

## বাইরিকনইউএসএ সম্পর্কে
২০১৩ সালের জুন মাসে, আমেরিকান ইনস্টিটিউট অফ বাইসেক্সুয়ালিটি এবং বাইসেক্সুয়াল অর্গানাইজিং প্রজেক্ট প্রথম বাইরিকনইউএসএ ()-এর অর্থায়ন করে, যা বাইরিকন (ইউকে) -এর আদলে তৈরি। এটির সহ-সভাপতিত্ব করেন ডঃ লরেন বিচ এবং অ্যালেক্স ইয়ানটাফি।

## আরও দেখুন

* উভকামী সম্প্রদায়
* ক্লেইন যৌন ওরিয়েন্টেশন গ্রিড

## তথ্যসূত্র

## বহিঃসংযোগ

* আমেরিকান ইনস্টিটিউট অফ বাইসেক্সুয়ালিটি — অফিসিয়াল ওয়েবসাইট
* Bi.org — AIB-এর পাবলিক আউটরিচ সাইট
* দ্য জার্নাল অফ বাইসেক্সুয়ালিটি — এআইবির একাডেমিক জার্নাল

বিষয়শ্রেণী:১৯৯৮-এ মার্কিন যুক্তরাষ্ট্রে প্রতিষ্ঠিত
বিষয়শ্রেণী:মার্কিন যুক্তরাষ্ট্রে উভকামী সংস্কৃতি
বিষয়শ্রেণী:উভকামী সংগঠন
বিষয়শ্রেণী:মার্কিন যুক্তরাষ্ট্র ভিত্তিক এলজিবিটিকিউ সংগঠন
বিষয়শ্রেণী:মার্কিন যুক্তরাষ্ট্রে স্বাস্থ্য দাতব্য সংস্থা
বিষয়শ্রেণী:১৯৯৮-এ মার্কিন যুক্তরাষ্ট্রে স্থাপনা
বিষয়শ্রেণী:ডেলাওয়্যার ভিত্তিক দাতব্য প্রতিষ্ঠান
ক্যাথি রুডি

**এম. ক্যাথি রুডি** (জন্ম ১৯৫৬) হলেন একজন স্বনামধন্য আমেরিকান নারী বিদ্যা পণ্ডিত এবং ধর্মতত্ত্ববিদ। 

## জীবনী
রুডি ১৯৫৬ সালে জন্মগ্রহণ করেন। তিনি ১৯৯৩ সালে ডিউক বিশ্ববিদ্যালয় থেকে পিএইচডি ডিগ্রি লাভ করেন।

ক্যাথি রুডি ডিউক বিশ্ববিদ্যালয়ের একজন অবসরপ্রাপ্ত অধ্যাপক। তার কাজ প্রায়শই আন্তঃবিষয়ক কারণ তিনি দর্শন, ধর্মতত্ত্ব, রাজনীতি, নারীবাদ এবং চিকিৎসা নীতিশাস্ত্রকে একত্রিত করে কাজ করেছেন। তিনি তার সমকামিতা সম্পর্কে খোলামেলাভাবে  প্রচার করেছেন এবং তিনি একজন উগ্র সামাজিক নির্মাণবাদী। তিনি প্রাণী কল্যাণ এবং স্থানীয় খাদ্য ভোগ মতবাদের একজন সমর্থক।  বামপন্থীদের পক্ষে পশু অধিকার আন্দোলনের সমালোচনা করা সহজ কাজ নয়, কিন্তু রুডি তা কার্যকরভাবে করতে সক্ষম হয়েছেন। ক্যাথি রুডির লেখার মধ্যে কিছুটা বিতর্কিত লেখাটি হল তার বই, *প্রেমময় প্রাণী: একটি নতুন প্রাণীর পক্ষে* (২০১১) থেকে নেওয়া। এই বইয়ে, রুডি নিরামিষাশীদের বিরুদ্ধে যুক্তি তুলে ধরেছেন, দাবি করেছেন যে মানুষ এবং প্রাণীরা ১০,০০০ বছর ধরে নিজেদের মাঝে একটি নির্দিষ্ট সম্পর্ক তৈরি করেছে [যার ফলে মানুষ প্রাণী খায়], এবং সেই বিশেষ সম্পর্ক উভয় পক্ষের জন্যই ভালো। প্রাণীদের রোদে দিন কাটাতে, খেতে ঘাস খেতে, চরতে মাঠ দিতে এবং বিনিময়ে মানুষ সেগুলো খেতে সক্ষম হয়।

রুডি ডিউক বিশ্ববিদ্যালয়ে সুপরিচিত একজন ব্যক্তি, যেখানে তিনি বিভিন্ন বিষয় পড়াতেন যার মধ্যে রয়েছে: নারীবাদী নীতিশাস্ত্র, প্রজনন নীতিশাস্ত্র, লিঙ্গ এবং জনপ্রিয় সংস্কৃতি, এবং নারী শিক্ষায় বিতর্ক। তার প্রগতিশীল কাজের কারণে, রুডি ২০১২ সালে ডেভিড প্যালেটজ কোর্স এনহ্যান্সমেন্ট অ্যাওয়ার্ডে ভূষিত হন। 

বর্তমানে তিনি ট্রিনিটি কলেজ অফ আর্টস অ্যান্ড সায়েন্সেস-এর জেন্ডার, যৌনতা এবং নারীবাদী অধ্যয়নের অধ্যাপক এমেরিতা হিসেবে দায়িত্ব পালন করছেন। তিনি সেখানে ২০২৪ সালে যুক্ত হন।

## নির্বাচিত প্রকাশনা

* *জীবন-পন্থী এবং পছন্দ-পন্থী: গর্ভপাত বিতর্কে নৈতিক বৈচিত্র্য* (১৯৯৬)। বীকন প্রেস। আইএসবিএন&nbsp;
* *লিঙ্গ এবং চার্চ: লিঙ্গ, সমকামিতা এবং খ্রিস্টীয় নীতিশাস্ত্রের রূপান্তর* (১৯৯৭)। বীকন প্রেস।আইএসবিএন&nbsp;
* *প্রেমময় প্রাণী: একটি নতুন প্রাণীর পক্ষে* (২০১১)। মিনেসোটা বিশ্ববিদ্যালয় প্রেস।আইএসবিএন&nbsp; 

## তথ্যসূত্র

## বহিঃসংযোগ

* "প্রশ্নোত্তর: পুরো নতুন বিশ্ব" *ডিউক ম্যাগাজিন*, সেপ্টেম্বর-অক্টোবর ২০০৫ (খণ্ড ৯১, নং ৫)

বিষয়শ্রেণী:সামাজিক নির্মাণবাদ
বিষয়শ্রেণী:মার্কিন সমাজবিজ্ঞানী
বিষয়শ্রেণী:মার্কিন এলজিবিটিকিউ অধিকার কর্মী
বিষয়শ্রেণী:মার্কিন সমকামী লেখিকা
বিষয়শ্রেণী:নারীবাদী সমকামী নারী
বিষয়শ্রেণী:ডিউক বিশ্ববিদ্যালয়ের শিক্ষক
বিষয়শ্রেণী:মার্কিন নারীবাদী
বিষয়শ্রেণী:জীবিত ব্যক্তি
বিষয়শ্রেণী:১৯৫৬-এ জন্ম
বিষয়শ্রেণী:ডিউক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন নারী সমাজবিজ্ঞানী
২০২৫–২৭ আইসিসি বিশ্ব টেস্ট চ্যাম্পিয়নশিপ

**২০২৫–২৭ আইসিসি বিশ্ব টেস্ট চ্যাম্পিয়নশিপ** হবে আইসিসি বিশ্ব টেস্ট চ্যাম্পিয়নশিপের চতুর্থ আসর। এটি টেস্ট বিন্যাসে খেলা গুলো অনুষ্ঠিত হবে। এটি ২০২৫ সালের জুনে শুরু হয়ে ২০২৭ সালের জুনে শেষ হওয়ার কথা রয়েছে এবং ফাইনাল ম্যাচটি লর্ডসে খেলার পরিকল্পনা রয়েছে।

## বিন্যাস
প্রতিযোগিতাটি ২৭টি সিরিজ ও লিগ পর্বে ৭১টি ম্যাচ নিয়ে গঠিত। পয়েন্ট টেবিলের শীর্ষ ২টি দল ফাইনালে প্রতিদ্বন্দ্বিতা করেন। প্রতিটি দল মোট ৬টি সিরিজ খেলেন, ৩টি ঘরের মাঠে এবং ৩টি বাইরে, প্রতিটি সিরিজে ২ থেকে ৫টি করে টেস্ট ম্যাচ রাখা হয়।

পূর্ববর্তী আসরের গুলোর মতো পয়েন্ট পদ্ধতি নিয়ম অপরিবর্তিত রাখা হয়। ১টি ম্যাচের জয়ের জন্য ১২ পয়েন্ট, ম্যাচ টাইয়ের জন্য ৬ পয়েন্ট, ম্যাচ ড্রয়ের জন্য ৪ পয়েন্ট এবং ম্যাচ পরাজয়ের জন্য ০ পয়েন্ট ধার্য করা হয়েছে। ম্যাচ শেষে প্রয়োজনীয় ওভার রেটে পিছিয়ে থাকা ১টি দল পিছিয়ে থাকা প্রতিটি ওভারের জন্য ১ পয়েন্ট করে কাটা হয়। পূর্ববর্তী সংস্করণের মতো, প্রতিদ্বন্দ্বিতা করা মোট পয়েন্টের মধ্যে প্রাপ্ত মোট পয়েন্টের শতাংশের ভিত্তিতে দলগুলিকে লিগ টেবিলে স্থান দেওয়া হয়েছে।

### পয়েন্ট পদ্ধতি

% শতকরা পয়েন্টের ভিত্তিতে স্থান নির্ধারণ করা হয়।

## অংশগ্রহণকারী দল
**আইসিসির ৯টি দল পূর্ণ সদস্য যারা অংশগ্রহণ করেছিলেন,<br> তারা হলেন:**

* 
* 
* 
* 
* 
* 
* 
* 
* 

**আইসিসির তিন দল পূর্ণ সদস্য যারা এই প্রতিযোগিতার<br>অংশগ্রহণের যোগ্য নন:**

* 
* 
* 

## সময়সূচী

## পয়েন্ট তালিকা
### ম্যাচ পয়েন্ট তালিকা

 
* প্রথম দুটি দল ফাইনাল ম্যাচে অংশগ্রহণ করবে।
* শতকরা পয়েন্টের ভিত্তিতে স্থান নির্ধারিত করা হয়।
*  ফাইনালে অগ্রসর হবে।
-------
;টীকা:

-------

### টেস্ট সিরিজের পরিসংখ্যান

## লিগ পর্ব
### ২০২৫

#### শ্রীলঙ্কা ব বাংলাদেশ

#### [[টেন্ডুলকার–অ্যান্ডারসন ট্রফি]] (ইংল্যান্ড ব ভারত)

#### [[ফ্রাঙ্ক ওরেল ট্রফি]] (ওয়েস্ট ইন্ডিজ ব অস্ট্রেলিয়া)

### ২০২৫–২৬

#### ভারত ব ওয়েস্ট ইন্ডিজ

#### পাকিস্তান ব দক্ষিণ আফ্রিকা

#### [[গান্ধী–ম্যান্ডেলা ট্রফি|ফ্রিডম ট্রফি]] (ভারত ব দক্ষিণ আফ্রিকা)

#### [[দি অ্যাশেজ]] (অস্ট্রেলিয়া ব ইংল্যান্ড)

#### নিউজিল্যান্ড ব ওয়েস্ট ইন্ডিজ

#### বাংলাদেশ ব পাকিস্তান

## ফাইনাল ম্যাচ

## টীকা

## তথ্যসূত্র

## বহিঃসংযোগ

* ইএসপিএন ক্রিকইনফো-তে সিরিজের সময়সূচি ও ফলাফল এবং তথ্য

বিষয়শ্রেণী:আইসিসি বিশ্ব টেস্ট চ্যাম্পিয়নশিপ
বিষয়শ্রেণী:টেস্ট ক্রিকেট প্রতিযোগিতা
বিষয়শ্রেণী:২০২৬-এ ক্রিকেট
বিষয়শ্রেণী:২০২৫-এ ক্রিকেট
টনি ডুরান্ট

**স্যার রবার্ট অ্যান্থনি বেভিস ডুরান্ট** (৯ জানুয়ারী ১৯২৮ - ১৮ ফেব্রুয়ারি ২০১৬), যিনি **টনি ডুরান্ট** নামেও পরিচিত, ছিলেন একজন ব্রিটিশ কনজারভেটিভ পার্টির রাজনীতিবিদ।

## রাজনৈতিক জীবন
১৯৭০ সালের সাধারণ নির্বাচনে ডুরান্ট রথার ভ্যালির হয়ে প্রতিদ্বন্দ্বিতা করে ব্যর্থ হন। আসনটি লেবার পার্টির পিটার হার্ডি ধরে রাখেন। ১৯৭১ সালে ডুরান্ট মার্গারেট থ্যাচারের স্কুলে বিনামূল্যে দুধ বন্ধ করার সিদ্ধান্তকে সমর্থন করেছিলেন কারণ অনেক শিশু এটি পছন্দ করেনি।

তিনি ১৯৭৪ থেকে ১৯৮৩ সাল পর্যন্ত রিডিং নর্থের সংসদ সদস্য ছিলেন। রিডিংয়ের নির্বাচনী এলাকার সীমানা পরিবর্তনের পর, তিনি ১৯৮৩ থেকে ১৯৯৭ সাল পর্যন্ত রিডিং ওয়েস্টের সংসদ সদস্য ছিলেন। কমন্সে থাকাকালীন তিনি একজন হুইপ হিসেবে কাজ করেছিলেন। ১৯৯১ সালের নববর্ষ সম্মাননায় ঘোষিত,  ১৪ ফেব্রুয়ারি ১৯৯১ সালে তাকে নাইট উপাধি দেওয়া হয়।

১৯৯৪ সালে তিনি সমকামীদের সম্মতির বয়স কমানোর জন্য সফলভাবে প্রচারণা চালান। ১৯৯৭ সালের যুক্তরাজ্যের সাধারণ নির্বাচনে তিনি রাজনীতি থেকে অবসর গ্রহণ করেন।

ডুরান্ট কেনেট অ্যান্ড অ্যাভন ক্যানাল ট্রাস্ট এবং রিভার থেমস সোসাইটির সভাপতি, স্পোর্টস এইড ফাউন্ডেশনের দক্ষিণাঞ্চলের চেয়ারম্যান, ব্রিটিশ ফিল্ম ইনস্টিটিউটের গভর্নর এবং লন্ডন শহর এবং ওয়াটারম্যান অ্যান্ড লাইটারম্যানস কোম্পানির একজন ফ্রিম্যান হিসেবে দায়িত্ব পালন করেছেন।

## তথ্যসূত্র

বিষয়শ্রেণী:নাইটস ব্যাচেলর
বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭
বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২
বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩
বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯
বিষয়শ্রেণী:যুক্তরাজ্যের সংসদ সদস্য ১৯৭৪
বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭
বিষয়শ্রেণী:রিডিংয়ের যুক্তরাজ্যের সংসদ সদস্য
বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য
বিষয়শ্রেণী:২০১৬-এ মৃত্যু
বিষয়শ্রেণী:১৯২৮-এ জন্ম
বিষয়শ্রেণী:ব্রায়ানস্টন স্কুলে শিক্ষিত ব্যক্তি
ইয়ান মিকার্ডো

**ইয়ান মিকার্ডো** (৯ জুলাই ১৯০৮ - ৬ মে ১৯৯৩), যাকে সাধারণত **মিক** নামে পরিচিত, একজন ব্রিটিশ লেবার পার্লামেন্ট সদস্য ছিলেন। তিনি একজন উৎসাহী সমাজতান্ত্রিক এবং জায়োনিস্ট। তিনি হাউস অফ কমন্সে চার দশক ধরে একজন ব্যাকবেঞ্চার ছিলেন। তিনি ১৯৫০-৫৯ এবং ১৯৬০-৭৮ সালে লেবার পার্টির জাতীয় নির্বাহী কমিটির সদস্য এবং ১৯৭০-১৯৭১ সালে লেবার পার্টির চেয়ারম্যান ছিলেন। তিনি ১৯৭৩-৭৮ সালে লেবার পার্টির আন্তর্জাতিক কমিটির চেয়ারম্যান, সোশ্যালিস্ট ইন্টারন্যাশনালের সহ-সভাপতি (১৯৭৮-১৯৮৩) এবং সম্মানসূচক সভাপতি (১৯৮৩-১৯৯৩) ছিলেন।

মিকার্ডো ১৯৪৫-৫০ সালে রিডিং, ১৯৫০-৫৫ সালে রিডিং সাউথ, ১৯৫৫-৫৯ সালে রিডিং, ১৯৬৪-৭৪ সালে পপলার, ১৯৭৪-৮৩ সালে বেথনাল গ্রিন অ্যান্ড বো এবং ১৯৮৩-৮৭ সালে বো অ্যান্ড পপলারের জন্য লেবার পার্টির সংসদ সদস্য ছিলেন। তিনি ১৯৬৬-৭০ সালে জাতীয়করণকৃত শিল্প সংক্রান্ত হাউস অফ কমন্স সিলেক্ট কমিটির চেয়ারম্যান ছিলেন। তিনি অনেক পুস্তিকা প্রকাশ করেছিলেন, যার মধ্যে সবচেয়ে বিখ্যাত ছিল *[[কিপ লেফট (পুস্তিকা)|কিপ লেফট]]* (১৯৪৭) এবং *Keeping Left* with Dick Crossman, Michael Foot and Jo Richardson, 1950। তিনি একজন ফ্যাবিয়ান প্রাবন্ধিকও ছিলেন, ইসরায়েলের একজন দৃঢ় বন্ধু ছিলেন, সেইসাথে শ্রমিক আন্দোলনের অনেকের বন্ধু এবং পরামর্শদাতা ছিলেন, যেখানে তিনি দুর্দান্ত প্রভাব ফেলেছিলেন।

## তথ্যসূত্র

## বহিঃসংযোগ
* 
* short ITV news feature on Mikardo
* An interview with Ian Mikardo, 1990

বিষয়শ্রেণী:পোয়াল জায়নের রাজনীতিবিদ
বিষয়শ্রেণী:ফ্যাবিয়ান সোসাইটির কোষাধ্যক্ষ
বিষয়শ্রেণী:শ্রমিক দল (যুক্তরাজ্য) এর চেয়ারম্যান
বিষয়শ্রেণী:পোলীয় ইহুদি বংশোদ্ভূত ইংরেজ ব্যক্তি
বিষয়শ্রেণী:ইহুদি সমাজতান্ত্রিক
বিষয়শ্রেণী:ইহুদি ব্রিটিশ রাজনীতিবিদ
বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭
বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩
বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯
বিষয়শ্রেণী:যুক্তরাজ্যের সংসদ সদস্য ১৯৭৪
বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪
বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০
বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬
বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯
বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫
বিষয়শ্রেণী:যুক্তরাজ্যের সংসদ সদস্য ১৯৫০-১৯৫১
বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০
বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য
বিষয়শ্রেণী:রিডিংয়ের যুক্তরাজ্যের সংসদ সদস্য
বিষয়শ্রেণী:১৯৯৩-এ মৃত্যু
বিষয়শ্রেণী:১৯০৮-এ জন্ম
বিষয়শ্রেণী:পোর্টসমাউথের রাজনীতিবিদ
বিষয়শ্রেণী:ব্রিটিশ জায়নবাদী
বিষয়শ্রেণী:ইউক্রেনীয়-ইহুদি বংশোদ্ভূত ইংরেজ ব্যক্তি
বিষয়শ্রেণী:পোলীয়-ইহুদি বংশোদ্ভূত ইংরেজ ব্যক্তি
বিষয়শ্রেণী:ইংরেজ আশকেনাজি ইহুদি
হেনরি ক্যাডোগান, চতুর্থ আর্ল ক্যাডোগান

**হেনরি চার্লস ক্যাডোগান, চতুর্থ আর্ল ক্যাডোগান** পিসি (১৫ ফেব্রুয়ারি ১৮১২ - ৮ জুন ১৮৭৩), ১৮২০ থেকে ১৮৬৪ সালের মধ্যে **ভিসকাউন্ট চেলসি** নামে পরিচিত, একজন ব্রিটিশ কূটনীতিক এবং রক্ষণশীল রাজনীতিবিদ ছিলেন। তিনি ১৮৬৬ থেকে ১৮৬৮ সালের মধ্যে ইয়েমেন অফ দ্য গার্ডের ক্যাপ্টেন হিসেবে দায়িত্ব পালন করেন।

## পটভূমি এবং শিক্ষা
ক্যাডোগান লন্ডনের মেফেয়ারের সাউথ অডলি স্ট্রিটে জন্মগ্রহণ করেন। তিনি জর্জ ক্যাডোগান, তৃতীয় আর্ল ক্যাডোগানের দ্বিতীয় কিন্তু জ্যেষ্ঠ জীবিত পুত্র ছিলেন। তার স্ত্রী জোসেফ ব্লেকের কন্যা হনোরিয়া লুইসা ব্লেকের গর্ভে তিনি জন্মগ্রহণ করেন। তিনি অক্সফোর্ডের ইটন এবং ওরিয়েল কলেজে শিক্ষা লাভ করেন।

## কূটনৈতিক ও রাজনৈতিক কর্মজীবন
ক্যাডোগান প্রথমে কূটনৈতিক সেবায় যোগদান করেন এবং ১৮৩৪ থেকে ১৮৩৫ সাল পর্যন্ত সেন্ট পিটার্সবার্গে একজন অ্যাটাশে ছিলেন।  ১৮৪১ সালে তিনি রিডিং থেকে সংসদ সদস্য (এমপি) নির্বাচিত হন। এই আসনে তিনি ১৮৪৭ সাল পর্যন্ত অধিষ্ঠিত ছিলেন।  তারপর ১৮৫২ থেকে ১৮৫৭ সাল পর্যন্ত ডোভারের প্রতিনিধিত্ব করেন। এরপর তিনি কূটনৈতিক সেবায় ফিরে আসেন এবং ১৮৫৮ থেকে ১৮৫৯ সাল পর্যন্ত প্যারিস দূতাবাসের সচিব হিসেবে দায়িত্ব পালন করেন। ১৮৬৪ সালে তিনি তার পিতার স্থলাভিষিক্ত হন এবং হাউস অফ লর্ডসে প্রবেশ করেন। ১৮৬৬ সালে লর্ড ডার্বির অধীনে যখন রক্ষণশীলরা ক্ষমতায় আসেন, তখন ক্যাডোগান প্রিভি কাউন্সিলের শপথ গ্রহণ করেন  এবং ইয়োমেন অফ দ্য গার্ডের ক্যাপ্টেন নিযুক্ত হন,  এই পদে তিনি ১৮৬৮ সাল পর্যন্ত অধিষ্ঠিত ছিলেন, বেঞ্জামিন ডিজরেলির প্রধানমন্ত্রীত্বের শেষ বছর।

কূটনৈতিক ও রাজনৈতিক কর্মজীবন ছাড়াও, লর্ড ক্যাডোগান ১৮৪১ সালের ৬ ডিসেম্বর নিযুক্ত রয়েল ওয়েস্টমিনস্টার মিলিশিয়ার কর্নেল ছিলেন। ১৮৬৫ সালের ১৩ মার্চ তিনি রেজিমেন্টের সম্মানসূচক কর্নেল হন।

## তথ্যসূত্র

## বহিঃসংযোগ
*

বিষয়শ্রেণী:রক্ষণশীল দল (যুক্তরাজ্য) এর বংশানুক্রমিক পিয়ার
বিষয়শ্রেণী:রিডিংয়ের যুক্তরাজ্যের সংসদ সদস্য
বিষয়শ্রেণী:যুক্তরাজ্যের সংসদ সদস্য যারা উত্তরাধিকারসূত্রে পিয়ারেজ
বিষয়শ্রেণী:যুক্তরাজ্যের সংসদ সদস্য ১৮৫২-১৮৫৭
বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭
বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য
বিষয়শ্রেণী:যুক্তরাজ্যের প্রিভি কাউন্সিলের সদস্য
বিষয়শ্রেণী:অরিয়্যাল কলেজ, অক্সফোর্ডের প্রাক্তন শিক্ষার্থী
বিষয়শ্রেণী:ইটন কলেজে শিক্ষিত ব্যক্তি
বিষয়শ্রেণী:১৮৭৩-এ মৃত্যু
বিষয়শ্রেণী:১৮১২-এ জন্ম
বিষয়শ্রেণী:ক্যাডোগান পরিবার
বিষয়শ্রেণী:ডোভারের যুক্তরাজ্যের সংসদ সদস্য
জোয়েলা (ড্র্যাগ কুইন)

**জোয়ে** (জন্ম: ১৬ নভেম্বর ১৯৯৯, মঞ্চনাম **জোয়েলা**) হলেন একজন মার্কিন ড্র্যাগ অভিনেত্রী, যিনি *[[রুপল'স ড্র্যাগ রেস|রুপল'স ড্র্যাগ রেসের]]* সপ্তদশ মৌসুমে প্রতিদ্বন্দ্বিতা করেছিলেন এবং ত্রয়োদশ স্থানে জয়ী হয়েছিলেন।

## জীবনী
জোয়েলা ক্যালিফোর্নিয়ার করোনায় বেড়ে উঠেছেন।

### কর্মজীবন
জোয়েলা একজন ড্র্যাগ অভিনেত্রী, যিনি জোয়েলা পেরি নামেও পরিচিত। ২০২১ সালে তিনি লাস ভেগাসের রিসোর্টস ওয়ার্ল্ড থিয়েটারে তার প্লে কনসার্ট রেসিডেন্সির উদ্বোধনী রাতে কেটি পেরির সাথে অভিনয় করেন। ২০২৩ সালে জোয়েলা বেবি টেটের "উইগ" গানের সঙ্গিত ভিডিওতে উপস্থিত হন। জোয়েলার ড্র্যাগ ব্যক্তিত্বের প্রথম নামটি এসেছে উচ্চ বিদ্যালয়ের এক বন্ধুর কাছ থেকে।

জোয়েলা *[[রুপল'স ড্র্যাগ রেস|রুপল'স ড্র্যাগ রেসের]]* সপ্তদশ মৌসুমের চতুর্থ পর্বে ("বিচ, আই অ্যাম এ ড্র্যাগ কুইন!") বাদ পড়েন, কারণ তিনি দুই পর্ব নিচে ছিলেন এবং কোরি কিংয়ের বিরুদ্ধে ঠোঁট মেলানো প্রতিযোগিতায় হেরে যান। জোয়েলা সামগ্রিকভাবে ১৩তম স্থানে রয়েছেন।

"আত্মবিশ্বাস, আবেগঘন উত্তেজনা এবং উদ্ধৃত মন্তব্যের মিশ্রণের জন্য" জোয়েলাকে মৌশুমের "ব্রেকআউট তারকা" হিসেবে আখ্যায়িত করা হয়েছিল। তাকে দেওয়া "লস অ্যাঞ্জেলেসের *স্লেসিয়ান* ডিভা" উপাধি অসংখ্য মন্তব্য এবং ব্যঙ্গকাব্যের জন্ম দেয়। হেরে যাওয়ার সময় তিনি যে পোশাকটি পরেছিলেন সেটি "গদির মতো... যার মুখের ছিদ্র কাটা ছিল এবং রুপলের *[[বর্ন নেকেড]]* অ্যালবামের প্রচ্ছদের একটি বিশাল প্রিন্ট ছিল"। তার "হাস্যকর" এবং "ক্যাম্প" গুণাবলীর জন্য তিনি অনুষ্ঠানের ভক্তদের মধ্যে জনপ্রিয় হয়ে ওঠেন। অনুষ্ঠানটি সম্প্রচারের সময় তার ইনস্টাগ্রাম অনুসারী ৩৪৬ শতাংশ বৃদ্ধি পেয়েছিল।

## ব্যক্তিগত জীবন
জোয়েলা লস অ্যাঞ্জেলেসের কোরিয়াটাউন থেকে এসেছেন। তিনি বহুমাত্রিক লিঙ্গ বিশিষ্ট ব্যক্তি এবং চীনা বংশোদ্ভূত।

## অভিনয় জীবন
### একক
* "ডোন্ট ফরগেট দ্য 'এলা" (২০২৫)

## চলচ্চিত্রের তালিকা
### টেলিভিশন
* *[[রুপল'স ড্র্যাগ রেস]]* (মৌসুম ১৭, ২০২৫)
* *[[রুপল'স ড্র্যাগ রেস: আনটাকড]]* (২০২৫)

### ওয়েব ধারাবাহিক
* *হ্যালো হ্যালো হ্যালো* (২০২৫), কিরান থ্রাক্স দ্বারা উপস্থাপিত, ওয়ার্ল্ড অব ওয়ান্ডার

## তথ্যসূত্র

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চীনা বংশোদ্ভূত মার্কিন ব্যক্তি
মো. রায়হান

**ডা. মো. রায়হান** একজন বাংলাদেশী সার্জন। তিনি বগুড়ার শেরপুর উপজেলা প্রাণিসম্পদ কর্মকর্তা। কৃষি উন্নয়নে জনসচেতনতা বৃদ্ধি ও উদ্বুদ্ধকরণ প্রকাশনা ও প্রচারণামূলক কাজে অবদানের জন্য বঙ্গবন্ধু জাতীয় কৃষি পুরস্কার হিসাবে স্বর্ণপদক পান।

## তথ্যসূত্র
রাসেল রিড

**রাসেল রিড** একজন অবসরপ্রাপ্ত পরামর্শক মনোরোগ বিশেষজ্ঞ, যিনি যৌনতা ও লিঙ্গ-সংক্রান্ত সমস্যার উপর বিশেষজ্ঞ ছিলেন। তিনি বিশেষভাবে লিঙ্গ পরিচয় ব্যাধিতে (জেন্ডার আইডেন্টিটি ডিসঅর্ডার) আক্রান্ত রোগীদের নিয়ে তার কাজের জন্য পরিচিত। তার অবসর গ্রহণের পর রিচার্ড কার্টিস তার কার্যভার গ্রহণ করেন। রিড নিউজিল্যান্ডে বড় হয়েছেন এবং যুক্তরাজ্যে বেসরকারিভাবে চিকিৎসা চর্চা করেছেন। তিনি ব্রিটেনের লিঙ্গ পরিবর্তন বিশেষজ্ঞদের মধ্যে সবচেয়ে পরিচিত, এবং সংসদীয় রূপান্তরকামিতা ফোরামের সদস্য ছিলেন।

২০০৬–২০০৭ সালে রিডের বিরুদ্ধে যুক্তরাজ্যের চিকিৎসকদের নিয়ন্ত্রক সংস্থা জেনারেল মেডিক্যাল কাউন্সিল (জিএমসি) একটি তদন্ত করে। লন্ডনের পশ্চিমে চ্যারিং ক্রস হাসপাতালের প্রধান এনএইচএস জেন্ডার আইডেন্টিটি ক্লিনিকের চারজন ডাক্তার এবং তার কিছু প্রাক্তন রোগীর অভিযোগের ভিত্তিতে একটি গুরুতর পেশাগত অসদাচরণের শুনানি শুরু হয়। অভিযোগ করা হয়েছিল যে, তিনি হ্যারি বেঞ্জামিন ইন্টারন্যাশনাল জেন্ডার ডিসফোরিয়া অ্যাসোসিয়েশন (এইচবিআইজিডিএ) নির্ধারিত আন্তর্জাতিক চিকিৎসা মান লঙ্ঘন করেছেন—রোগীদের যথাযথ মূল্যায়ন ছাড়াই তাদের ক্রস-জেন্ডার হরমোন দিয়েছেন এবং লিঙ্গ পরিবর্তন সার্জারির জন্য নির্দেশনা দিয়েছেন।

ব্রিটেনে তৃতীয় লিঙ্গ ও ট্রান্সসেক্সুয়াল ব্যক্তিদের প্রধান লবিং সংস্থা প্রেস ফর চেঞ্জ মন্তব্য করেছিল যে, তদন্ত চলাকালীন রিড ১৫০ জনেরও বেশি রোগী এবং এই ক্ষেত্রের অতিরিক্ত কয়েকজন বিশেষজ্ঞের সমর্থন পেয়েছিলেন। শেষ পর্যন্ত, তদন্তে রিডকে গুরুতর পেশাগত অসদাচরণের জন্য দোষী সাব্যস্ত করা হয়। এর প্রধান কারণ ছিল রোগীদের সাধারণ চিকিৎসকদের সঙ্গে যথাযথভাবে যোগাযোগ না করা এবং এইচবিআইজিডিএ স্ট্যান্ডার্ডস অফ কেয়ার নির্দেশিকা থেকে বিচ্যুতির কারণ যথেষ্টভাবে নথিভুক্ত না করা। তবে, প্যানেল "জনস্বার্থের পাশাপাশি [রিডের] নিজের স্বার্থে [যদি তিনি] কঠোর শর্তে অনুশীলনে ফিরে আসেন" তবে তা উপযুক্ত হবে বলে সিদ্ধান্ত নেয়।" পাশাপাশি, তাকে কিছু নিষেধাজ্ঞা ও হরমোন প্রেসক্রিপশনের উপর কিছু বিধিনিষেধ সাপেক্ষে পরবর্তী ১২ মাসের জন্য চিকিৎসা কার্যক্রম চালিয়ে যেতে অনুমতি দেয়।

রিড রয়েল কলেজ অফ সাইকিয়াট্রিস্ট-এর একটি বিশেষজ্ঞ কমিটির সদস্য ছিলেন, যারা যুক্তরাজ্যে লিঙ্গ পরিচয় ব্যাধির চিকিৎসার জন্য নতুন নির্দেশিকা প্রণয়নের কাজ করছিল। জিএমসি তদন্তের প্রেক্ষিতে তিনি এই কমিটি থেকে পদত্যাগ করেন।

অঙ্গ কর্তনিচ্ছুক রোগীদের ঘিরে বিবিসি নির্মিত তথ্যচিত্র, *কমপ্লিট অবসেশন*-এর অংশ হিসেবে রিডের সাক্ষাৎকার নেওয়া হয়েছিল।

## তথ্যসূত্র

## বহিঃসংযোগ
* দ্য গার্ডিয়ান: জুলি বিন্ডেল ক্লডিয়ার সঙ্গে কথা বলেন

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ব্রিটিশ চিকিৎসক
ভ্লাদিমির কিম

**ভ্লাদিমির সের্গেইভিচ কিম** ( ; জন্ম: ২৯ অক্টোবর ১৯৬০) একজন কাজাখ ব্যবসায়ী ও শতকোটিপতি, যিনি কাজাখস্তানের সবচেয়ে ধনী ব্যক্তি।  তিনি কাজাখস্তানের প্রাকৃতিক সম্পদ খাতে তার সম্পদ তৈরি করেছিলেন।  তিনি অফশোর কোম্পানির একটি নেটওয়ার্কের মালিক। 

## জীবনের প্রথমার্ধ
কিমের জন্ম ১৯৬০ সালে। তিনি কোরীয় বংশোদ্ভূত। তিনি ১৯৮২ সালে কাজাখ লিডিং একাডেমি অফ আর্কিটেকচার অ্যান্ড সিভিল ইঞ্জিনিয়ারিং (তখন আলমা-আতা আর্কিটেকচারাল ইনস্টিটিউট নামে পরিচিত) থেকে সিভিল ইঞ্জিনিয়ারিংয়ে ডিগ্রি অর্জন করেন।  তিনি এমবিএ ডিগ্রি অর্জন করেছেন এবং ১৯৯৮ সালে ক্যালিফোর্নিয়ার জন এফ. কেনেডি বিশ্ববিদ্যালয় থেকে ব্যবসা ও প্রশাসনিক ব্যবস্থাপনায় পিএইচডি ডিগ্রি অর্জন করেন। 

## ব্যক্তিগত জীবন
কিম বিবাহিত এবং তার চারটি সন্তান রয়েছে। তিনি কাজাখস্তানের আলমাতিতে থাকেন। 

## তথ্যসূত্র

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কাজাখস্তানি ব্যবসায়ী
বিষয়শ্রেণী:কাজাখস্তানি শতকোটিপতি
বিষয়শ্রেণী:কোরীয় বংশোদ্ভূত কাজাখস্তানি ব্যক্তি
ফারুক নওয়াজ

**ফারুক নওয়াজ** (জন্ম: ১ নভেম্বর, ১৯৫৮) একজন বাংলাদেশী শিশু সাহিত্যিক ও লেখক। তিনি শিশু একাডেমীর মাসিক শিশু পত্রিকার সম্পাদক। তিনি শিশুসাহিত্যের জন্য ২০২৫ সালে বাংলা একাডেমি সাহিত্য পুরস্কার পান।

## তথ্যসূত্র


## বহিরসংযোগ

* রকমারি.কম তে ফারুক নেওয়াজ
টমাস পনসনবি, শুলব্রেডের তৃতীয় ব্যারন পনসনবি

**টমাস আর্থার পনসনবি, শুলব্রেডের তৃতীয় ব্যারন পনসনবি** (২৩ অক্টোবর ১৯৩০ - ১৩ জুন ১৯৯০), ছিলেন একজন ব্রিটিশ বংশগত পিয়ার এবং লেবার পার্টির রাজনীতিবিদ।

শুলব্রেডের দ্বিতীয় ব্যারন পনসনবি, ম্যাথিউ পনসনবি এবং তার স্ত্রী, দ্বিতীয় ভিসকাউন্ট মার্সির কন্যা, মাননীয় এলিজাবেথ মেরি বিঘামের জ্যেষ্ঠ পুত্র, তিনি অক্সফোর্ডের ব্রায়ানস্টন স্কুল এবং হার্টফোর্ড কলেজে শিক্ষিত ছিলেন।

## রাজনৈতিক জীবন
পনসনবি লন্ডনের স্থানীয় সরকারে ২০ বছর ধরে দায়িত্ব পালন করেছেন। প্রথমে তিনি ১৯৫৬ থেকে ১৯৬৫ সাল পর্যন্ত কেনসিংটনের মেট্রোপলিটন বরো- এর কাউন্সিলর হিসেবে এবং তারপর ১৯৬৪ থেকে ১৯৭৪ সাল পর্যন্ত নবনির্মিত কেনসিংটন এবং চেলসি লন্ডন বরো কাউন্সিলের অল্ডারম্যান হিসেবে দায়িত্ব পালন করেছেন। তিনি ১৯৭০ থেকে ১৯৭৭ সাল পর্যন্ত গ্রেটার লন্ডন কাউন্সিলের একজন অল্ডারম্যান ছিলেন এবং ১৯৭৬ থেকে ১৯৭৭ সাল পর্যন্ত কাউন্সিলের চেয়ারম্যান হিসেবে দায়িত্ব পালন করেন।

১৯৭৬ সালে তার বাবার মৃত্যুর পর পনসনবি পিয়ারেজের স্থলাভিষিক্ত হন এবং স্থানীয় সরকার বিকর্ষণ বিষয়ে হাউস অফ লর্ডসে তার প্রথম বক্তৃতা দেন। ১৯৮২ সালে হাউস অফ লর্ডসে লেবার চিফ হুইপ নির্বাচিত হয়ে লর্ড স্ট্রাবোলজিকে পরাজিত করেন। তিনি ১৯৯০ সালে মৃত্যুর আগ পর্যন্ত বিরোধী চিফ হুইপ হিসেবে দায়িত্ব পালন করেন।

ফ্যাবিয়ান সোসাইটির একজন সক্রিয় সদস্য ছিলেন।, ১৯৬৪ থেকে ১৯৭৬ সাল পর্যন্ত এর সাধারণ সম্পাদক হিসেবে দায়িত্ব পালন করেন।, লর্ড পনসনবি ১৯৭০ থেকে ১৯৯০ সাল পর্যন্ত লন্ডন স্কুল অফ ইকোনমিক্সের গভর্নর হিসেবেও দায়িত্ব পালন করেন। 
## তথ্যসূত্র

বিষয়শ্রেণী:ফ্যাবিয়ান সোসাইটির সাধারণ সম্পাদক
বিষয়শ্রেণী:শ্রমিক দল (যুক্তরাজ্য) এর বংশানুক্রমিক পিয়ার
বিষয়শ্রেণী:শ্রমিক দল (যুক্তরাজ্য) এর কাউন্সিলর
বিষয়শ্রেণী:লন্ডন কাউন্টি কাউন্সিলের সদস্য
বিষয়শ্রেণী:হার্টফোর্ড কলেজ, অক্সফোর্ডের প্রাক্তন শিক্ষার্থী
বিষয়শ্রেণী:ব্রায়ানস্টন স্কুলে শিক্ষিত ব্যক্তি
বিষয়শ্রেণী:১৯৯০-এ মৃত্যু
বিষয়শ্রেণী:১৯৩০-এ জন্ম
বিষয়শ্রেণী:কেনসিংটন এবং চেলসির কাউন্সিলর
বিষয়শ্রেণী:পনসনবি পরিবার
রেজাউর রহমান

**রেজাউর রহমান** (জন্ম: ১১ জানুয়ারি ১৯৪৫ -  মৃত্যু: ৯ জুন ২০২৫) একজন বাংলাদেশী বিশিষ্ট কবি, সাহিত্যিক ও সাংবাদিক। তিনি ২০২৫ সালে বিজ্ঞান-প্রবন্ধের জন্য বাংলা একাডেমি সাহিত্য পুরস্কার পান।

## শিক্ষা ও কর্মজীবন
স্কুলজীবন থেকে লেখালেখি শুরু করেন রেজাউর রহমান। ঢাকা বিশ্ববিদ্যালয়‌ থেকে স্নাতকোত্তর সম্পন্ন করেন তিনি। ১৯৭৯ সালে চেক বিজ্ঞান অ্যাকাডেমি, প্রাগ থেকে কীটতত্ত্বে পিএইচডি ডিগ্রি অর্জন করেন। তিনি রাজশাহী সরকারি কলেজে প্রাণিবিদ্যার শিক্ষক হিসেবে কর্মজীবন শুরু করেন। বাংলাদেশ পরমাণুশক্তি কমিশনে বিজ্ঞান-গবেষক ছিলেন। তিনি জাহাঙ্গীরনগর বিশ্ববিদ্যালয়ে শিক্ষকতা করেছেন।

## তথ্যসূত্র

বিষয়শ্রেণী:প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী
বিষয়শ্রেণী:১৯৪৫-এ জন্ম